கேள்வி: கதைக்கோவை (தொடர்) பற்றி தகவல் சொல்.
பதில்: கதைக்கோவை அல்லது கோவை (''anthology series'') என்பது தொலைக்காட்சி, வானொலி மற்றும் வெள்ளித்திரை (திரைப்படம்) ஆகியவற்றின் வழியாக ஒலிபரப்பு செய்யப்படும் மாறுபட்ட கதாபாத்திரங்களைக் கொண்டு பல்வேறு கதைக்களங்களில் இயங்கும் வித்தியாசமான நிகழ்ச்சிகள் மற்றும் தொடர்களைக் குறிப்பதாகும்.
கேள்வி: கதைக்கோவை (தொடர்) - வானொலி குறித்து விரிவாக சொல்லுங்கள்.
பதில்: மேற்கத்திய ஒளி(லி)பரப்பு வரலாற்றில் கதைக் கோவைகள் பெரும்பங்கு வகிக்கின்றன. வானொலி நிகழ்ச்சி, நாடகத் தொடர், திரைப்படத் தொடர் ஆகியவை கோவைகளாக 1927 ஆம் ஆண்டு முதலே அமெரிக்க ஐக்கிய நாடுகள் ஒளி(லி)பரப்பாகி வருகின்றன. 'தி காளியர் ஹார்' என்கிற வானொலி நிகழ்ச்சி 1927 இல் தொடங்கி 1932 ஆம் ஆண்டு முதல் ஒலிபரப்பானது. இந்த நிகழ்ச்சியில் அன்றாடம் ஒரு மணிநேரம் வெவ்வேறு களங்களில் கதைகள் சொல்லப்பட்டன. அது முதல் பல்வேறு வானொலி நிலையங்களின் தயாரிப்பில் காதல், அறிவியல், திகில், வர்மம் உள்ளிட்ட தலைப்புகளில் கதைகள் சொல்லும்படியான நிகழ்ச்சிகள் அடுத்தடுத்து ஒலிபரப்பாயின. 1962 ஆம் ஆண்டு ஒலிபரப்பான 'சஸ்பென்ஸ்' என்கிற வானொலி நிகழ்ச்சியோடு கதைக் கோவையின் காலம் வானொலியில் முடிந்துவிட்டதாக கருதப்படுகிறது. அதன் பிறகு கோவை நிகழ்ச்சிகள் ஒலிபரப்பான போதிலும், அவை பெருமளவு வரவேற்பு பெற்றிருக்கவில்லை.